আলাওল সাহিত্য পুরস্কার
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে দুই বছর পরপর এ পুরস্কার প্রদান করা হচ্ছে।
আমীরুল ইসলাম
আমীরুল ইসলাম (জন্ম ৭ এপ্রিল ১৯৬৪, ঢাকা) বাংলাদেশের একজন শিশুসাহিত্যিক, যিনি ২০০৬ সালে বাংলা একাডেমি পুরস্কার লাভ করেন। তাঁকে বলা হয় আধুনিক বাংলা শিশু সাহিত্যের রূপকার। দীর্ঘ তিরিশ বছর ধরে লিখছেন ছোটদের জন্য।